Erindi dagsett 15. janúar 2016 þar sem íbúar að Heimatúni 2 , Fellabæ mótmæla fyrirhugaðri breytingu á innakstursleið að Kauptúni 1 , Fellabæ . Málinu var vísað frá bæjarstjórn 20.01.2016 . Eftirfarandi tillaga lögð fram : Umhverfis - og framkvæmdanefnd bendir á að með tilfærslu á innkeyrslu aukast sjónlengdir til beggja handa á Upphéraðsvegi . Nefndin telur að umferðaröryggi aukist með tilfærslunni , þá leggst af hættulegt blindhorn . Nefndin ítrekar að færsla innkeyrslunnar verði gerð í samráði við Vegagerðina . Samþykkt samhljóða með handauppréttingu . Erindi dagsett 8. janúar 2016 , vegna vinnu um samræmda lóðaafmörkun . Samband Íslenskra sveitarfélaga óskar eftir athugasemdum og ábendingum um hvort sveitarfélagið hafi einhverjar athugasemdir við þá nálgun sem Sambandið setur fram í erindinu . Fyrir liggur tillaga að umsögn um samræmda aðferðafræði við afmörkun lóða í þjóðlendum dagsett 25.01.2016 . Eftirfarandi tillaga lögð fram : Umhverfis - og framkvæmdanefnd samþykkir framlagða umsögn og leggur til við bæjarstjórn að umsögnin verði send Sambandi Íslenskra sveitarfélaga sem athugasemd sveitarfélagsins . Samþykkt samhljóða með handauppréttingu . Til umræðu er sá möguleiki að gefa tímabundinn afslátt af gatnagerðargjöldum á óbyggðum lóðum á tilteknum svæðum . Bæjarstjórn samþykkti að fela umhverfis - og framkvæmdanefnd að fara yfir málið og gera tillögu að mögulegri málsmeðferð . Málið var áður á dagskrá 13.01.2016 .